PATVIRTINTA

Šilutės r. Kintų pagrindinės mokyklos

direktoriaus 2024 m. sausio 16 d.

įsakymu Nr. V1-15

**ŠILUTĖS RAJONO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS FOTOGRAFIJŲ PARODOS**

**„ŽIEMOS LINKSMYBĖS“**

**NUOSTATAI**

 **I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio amžiaus vaikų virtualios fotografijų parodos „Žiemos linksmybės“ (toliau - Parodos) nuostatai reglamentuoja Parodos tikslą, uždavinius, dalyvius, organizavimo tvarką ir dalyvavimo sąlygas.

2. Parodos:

2.1. organizatorius – Šilutės r. Kintų pagrindinės mokyklos Ikimokyklinio ir priešmokyklinio ugdymo mokytojų metodinė grupė, Kuršių g. 25A, Kintų mstl., LT-99358 Šilutės r. sav., tel. 844147135; el. paštas rastine@kintumokykla.lt

2.2. partneriai – Šilutės rajono Švietimo pagalbos tarnyba.

3. Parodos nuostatai skelbiami internetinėje svetainėje <https://kintumokykla.lt/>

**II SKYRIUS**

**TIKSLAS IR UŽDAVINIAI**

4. **Parodos tikslas** – bendradarbiaujant Šilutės rajono ikimokyklinio ir priešmokyklinio ugdymo įstaigoms aktyvinti ir viešinti vaikų aktyvią, kūrybinę, meninę veiklą.

5. **Uždaviniai:**

5.1. plėtoti Šilutės r. ikimokyklinio ir priešmokyklinio ugdymo švietimo įstaigų bendravimą ir bendradarbiavimą;

5.2. plėsti vaikų žinias apie žiemos metų laiką;

5.3. skatinti vaikų pastabumą pokyčiams gamtoje;

5.4. lavinti vaikų verbalinį bendravimą, turtinti jų žodyną;

5.5. ugdyti vaikų meninio, kūrybiško, estetinio žiemos grožio suvokimą.

**III SKYRIUS**

**PARODOS DALYVIAI**

6. Parodoje kviečiami dalyvauti Šilutės r. ikimokyklinio ir priešmokyklinio ugdymo įstaigų vaikai ir pedagogai.

**IV SKYRIUS**

**PARODOS VYKDYMAS**

7. Paroda vyks nuo 2024 m. sausio 15 d. iki 2024 m. vasario 29 d.

8. Dalyvaujančios įstaigos ar grupė(-s) paruošia:

* 1. vieną nuotrauką arba nuotraukų koliažą;
	2. nuotraukoje gali atsispindėti: žiema, žiemos linksmybės, kūrybinis darbas, veikla žiemos tema.

9. Dalyvio anketą, kūrybinio darbo arba veiklos nuotrauką siųsti iki 2024 m. vasario 29 d.

10. Virtuali nuotraukų paroda bus viešinama 2024 m. kovo 5 d. Šilutės r. Kintų pagrindinės mokyklos internetinėje svetainėje <https://kintumokykla.lt/> ir socialinio tinklo „Facebook“ Kintų pagrindinės mokyklos paskyroje „Kintų pagrindinės mokyklos Daugiafunkcis centras“ <https://www.facebook.com/profile.php?id=100064496420346>.

**V SKYRIUS**

**DARBŲ ATLIKIMAS IR PATEIKIMAS**

11. Parodos dalyviai užpildytą dalyvio anketą (priedas Nr.1) ir parengtą nuotrauką siunčia iki 2024 m. vasario 29 d. el. paštu: paroda@kintumokykla.lt, tel. nr. pasiteiravimui 865823247.

**VI SKYRIUS**

**APDOVANOJIMAI**

12. Parodos dalyviai mokiniai bus apdovanojami organizatorių padėkomis, o pedagogams, užsiregistravusiems semiplius.lt sistemoje, bus išrašyta švietimo pagalbos tarnybos veiklos pažyma.

**VII SKYRIUS**

**BAIGIAMOSIOS NUOSTATOS**

13. Dalyvaujantys parodoje tampa parodos dalyviais ir sutinka***,*** kad organizatoriai pasilieka teisę dalyvių darbus ir jų autorius skelbti Šilutės r. Kintų pagrindinės mokyklos internetinėje svetainėje [www.kintumokykla.lt](http://www.kintumokykla.lt) ir socialinio tinklo „Facebook“ Kintų pagrindinės mokyklos paskyroje „Kintų pagrindinės mokyklos Daugiafunkcis centras“ <https://www.facebook.com/profile.php?id=100064496420346>.

**VII SKYRIUS**

**PARODOS ORGANIZATORIAI**

14. Parodą organizuoja ikimokyklinio ir priešmokyklinio ugdymo mokytojos: Daiva Kaunienė, Laima Bušininkienė, Ilona Papievienė, Gintarė Mačiulaitienė, Gabrielė Kumutaitytė, Simona Venckienė.

15. Parodos kuratorė/koordinatorė – Šilutės r. Kintų pagrindinės mokyklos direktoriaus pavaduotoja ugdymui Jurgita Tamošiūnienė el. p. jurgitatamosiuniene@kintumokykla.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Priedas

**ŠILUTĖS R. KINTŲ PAGRINDINĖ MOKYKLA**

**ŠILUTĖS R. IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALI FOTOGRAFIJŲ PARODA „ŽIEMOS LINKSMYBĖS“**

**DALYVIO ANKETA**

|  |  |
| --- | --- |
| Įstaigos pavadinimas  |  |
| Įstaigos tel. nr., el. paštas |  |
| Pedagogo(-ų) vardas(-ai), pavardė(-s) |  |
| Atsakingo pedagogo el. paštas, tel. nr. |  |
| Projekte dalyvaujančios grupės (-ių) pavadinimas(-ai) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_